Der findes en del forskelle på ''Septuaginta'' og den masoretiske [[tekst]] (= den hebraiske tekst, kaldt sådan, fordi den er overleveret gennem den [[Jøder|jødiske]] sekt [[Masoreter|masoreterne]]). Den vigtigste (set med kristne øjne) forskel er nok [[Esajas' Bog|Esajas]] 7:14, der det i ''Septuaginta'' hedder: "''Se, [[jomfru]]en skal blive med barn og føde en søn, og hun skal give ham navnet Immanuel''", hvilket i [[Matthæusevangeliet|Matthæus]] 1:22-23 tolkes som en [[profeti]] om [[Jesu fødsel]]. LXX tabte snart autoritet blandt jøder, der kunne henvise til, at den var en dårlig og forkert oversættelse af den hebraiske tekst, der i stedet siger: "''Se,'' "den unge kvinde" ''skal blive med barn og føde en søn, og hun skal give ham navnet Immanuel,''"<ref>[https://www.bibelselskabet.dk/brugbibelen/bibelenonline/Es/7 Det Danske Bibelselskab] </ref> hvor ordet, der på hebraisk bruges, er ''alma'' (עַלְמָה), der simpelthen betyder "ung pige", enten hun er gift eller ej - og ikke ''betula'' (בְּתוּלָ֕ה), der faktisk er hebraisk for "jomfru".<ref>[https://knowingscripture.com/articles/is-virgin-the-correct-translation-of-isaiah-7-14 ''alma - betula'']</ref>
Litteratur Religion